Publication: Magyar Közlöny
Issue: MK-2001-73 (Year: 2001, Number: 73)
Era: 1990-2004
Section: Az Alkotmánybíróság a 28/1994. (V. 20.) AB határozatában kifejtette az Alkotmány 18. §-ában szabályozott
Paragraph Index: 701

Az Alkotmánybíróság a 28/1994. (V. 20.) AB határozatában kifejtette az Alkotmány 18. §-ában szabályozott egészséges környezethez való jogból a természet védelmére nézve következő alkotmányossági követelményeket: „A természetvédelemben a védettség szükségességének objektív — bizonyos körben nemzetközi normákban kötelezően megállapított — ismérvei vannak. A természetben okozott károk véges javakat pusztítanak, sok esetben jóvátehetetlenek, a védelem elmulasztása visszafordíthatatlan folyamatokat indít meg. Emiatt a környezetvédelemhez való jog érvényesülésében nem lehet a gazdasági és társadalmi körülményektől függő olyan minőségi és mennyiségi hullámzást megengedni, mint a szociális és kulturális jogokéban, ahol a körülmények megkívánta megszorítások később orvosolhatók. E sajátosságok miatt a környezethez való jog védelmének eszközei között a megelőzésnek elsőbbsége van, hiszen a visszafordíthatatlan károk utólagos szankcionálása nem tudja helyreállítani az eredeti állapotot.” (ABH 1994, 134.,140—141.) A Tvtv. 43. § (3) bekezdése a Tvtv.-ben a fokozottan védett fajok védelmében előírt törvényi tilalmak érvényesítése, a károk megelőzése érdekében biztosít hatósági jogosítványt a természetvédelmi hatóság számára. A hatósági jogkör gyakorlásának feltételeit meghatározó miniszteri rendelet hiánya a megelőzés érdekében a törvényben biztosított hatósági jogosítvány gyakorlását lehetetleníti el. Mindezek alapján az Alkotmánybíróság megállapította, hogy az Alkotmány 18. §-át sértő alkotmányellenes helyzet keletkezett azáltal, hogy a miniszter nem szabályozta a természetvédelmi hatóság számára a Tvtv. 43. § (3) bekez- 2001/73. szám désében biztosított hatósági jogosítvány gyakorlásának feltételeit. Ezért felhívta a környezetvédelmi miniszter, hogy jogalkotási kötelezettségének 2001. december 31-ig tegyen eleget. Az Alkotmánybíróság a határozatból folyó jogalkotási kötelezettségre tekintettel elrendelte határozatának a ben történő közzétételét. Dr. Holló András s. k., Dr. Kiss László s. k., előadó alkotmánybíró alkotmánybíró Dr. Kukorelli István s. k., alkotmánybíró Alkotmánybírósági ügyszám: 500/F/2000/2. Az Alkotmánybíróság 26/2001. (VI. 29.) AB határozata A MAGYAR KÖZTÁRSASÁG NEVÉBEN! Az Alkotmánybíróság jogszabály alkotmányellenességének utólagos vizsgálatára irányuló indítványok tárgyában meghozta a következő határozatot: Az Alkotmánybíróság a vízgazdálkodásról szóló 1995. évi LVII. törvény 8. § (1) és (2) bekezdése, 34. § (4) és

Source: https://magyarkozlony.hu/hivatalos-lapok/4dea48e44a475c3a015b632a3521b60bccb3ddd9/dokumentumok/eabc6a2d7be06453d5eb111969a0947c1d4d5df0/letoltes